《次韵和韩持国京师雪》
宋代·梅尧臣

寒威无远近，素色混高低。
平路平何广，天形浩莫倪。
压阶宁辨平，封谷不须泥。
殄厉非乖候，资农必慰黎。
大输中府帛，杂有上公圭。
星弁交光众，珠旒动影迷。
淩波妃度洛，销鼎士烹齐。
工镂樽奇兽，鲜妆印女奚。
帘开白羽扇，桥跨半轮霓。
走哭生氂犬，奸埋缩壳蠵。
力狂墀下马，声橾树头鸡。
团缀花争发，燖庖羜已到。
猎人初逐迹，饥鸟未辞栖。
冻酒谁能贳，危楼不厌跻。
狐冰疑在耳，狸平刻成蹄。
可席纤腰舞，盈盘素手携。
休传上林雁，曾系子卿题。
愿逐周王骏，瑶池胜越溪。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。